Queens of the Stone Age
Queens of the Stone Age (zināma arī kā QOTSA) ir amerikāņu rokgrupa no Kalifornijas, kas dibināta 1996. gadā. Grupas sastāvā vienmēr bijis Džošs Oms (vokāls, ģitāra), bet šā brīža sastāvā jau ilgāku ir arī Trojs van Luens (ģitāra, fona vokāls) un Džoijs Kastiljo (bungas). Vēl Queens of the Stone Age darbojas Maikls Šūmans (basģitāra, fona vokāls) un Dīns Fertita (ģitāra, taustiņinstrumenti, fona vokāls). Oms dibināja grupu pēc viņa iepriekšējā projekta Kyuss izjukšanas 1995. gadā, un kopš tā laika Queens of the Stone Age attīstījusi smagu, uz ģitārām balstītas rokmūzikas skanējumu. Ietekmi atstājis arī bieži mainīgais grupas sastāvs un daudzie viesmākslinieki, starp kuriem ir arī ZZ Top dalībnieks Billijs Gibonss un Marks Lanegans.